## ZMLUVA O DODÁVKE A POSKYTNUTÍ SLUŽIEB Č. C-NBS1-000-074-328

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „zmluva“) medzi:

## ZMLUVNÉ STRANY

# Objednávateľ:

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho dodávateľa*

SK60 0720 0000 0000 0000 2129 *– platí pre zahraničného dodávateľa*

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

**A**

# Dodávateľ:

**Obchodné meno: <vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „dodávateľ“)

(objednávateľ a dodávateľ ďalej spolu označení ako „zmluvné strany“)

##

## ČLÁNOK I

## PREAUMBULA

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom ***Oddelenie používateľských a serverových segmentov LAN s využitím firewallov****.*
2. Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Účelom tejto zmluvy je zabezpečiť oddelenie používateľských a serverových segmentov LAN s využitím firewallov, a to dodávkou firewallov (sieťových zariadení) vrátane potrebného príslušenstva k sieťovým zariadeniam, softvéru a súvisiacich softvérových licencií, a inštalačných a konfiguračných prác v rozsahu minimálnych požiadaviek objednávateľa.

## ČLÁNOK II

## PREDMET ZMLUVY

1. Predmetom tejto zmluvy je záväzok dodávateľa:
	1. **dodať hardvér, príslušenstvo k hardvéru, softvér a licencie** v požadovanom rozsahu a podľa technickej špecifikácie uvedenej v bode 1 Prílohy č. 1 – Podrobný opis predmetu zmluvy tejto zmluvy a v súlade s touto zmluvou (ďalej ako „zariadenia“ alebo jednotlivo „zariadenie“),
	2. **poskytnúť inštalačné služby a konfiguračné práce** v minimálnom rozsahu a podľa špecifikácie uvedenej v bode 2 Prílohy č. 1 - Podrobný opis predmetu zmluvy tejto zmluvy a v súlade s touto zmluvou (ďalej ako „služby“ alebo jednotlivo „služba“)

(zariadenia a služby ďalej spolu ako „predmet zmluvy“).

1. Objednávateľ sa zaväzuje za riadne a včas dodaný predmet zmluvy zaplatiť dohodnutú cenu, ktorá je určená v Prílohe č. 3 - Cena za predmet zmluvy tejto zmluvy.

## ČLÁNOK III

**TERMÍN A MIESTO PLNENIA PREDMETU ZMLUVY**

1. Dodávateľ sa zaväzuje dodať predmet zmluvy a splniť všetky svoje záväzky uvedené v zmluve v termínoch definovaných v Prílohe č. 2 – Časový harmonogram tejto zmluvy, najneskôr však **do dvanástich (12) mesiacov** od nadobudnutia účinnosti tejto zmluvy.
2. Dodávateľ nie je v omeškaní s termínom plnenia predmetu zmluvy počas doby, keď nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom termín plnenia predmetu zmluvy sa predĺži o túto dobu.
3. Dodávateľ sa zaväzuje realizovať predmet zmluvy v priestoroch objednávateľa na nasledovných adresách:
	1. hlavné technologické pracovisko, ul. Imricha Karvaša č. 1, 813 25 Bratislava (ďalej len „HTP“),
	2. záložné technologické pracovisko, ul. Kopčianska 92/D, 821 01 Bratislava (ďalej len „ZTP“).

**ČLÁNOK IV**

**ODOVZDANIE PREDMETU ZMLUVY**

1. Predmet zmluvy sa považuje za dodaný po úspešnom vykonaní akceptačných testov a podpísaní akceptačného protokolu podľa Prílohy č. 1 tejto zmluvy a v termíne podľa článku III bodu 1 zmluvy.
2. Zmluvné strany sa dohodli, že chyby výrobcu v softvéri, resp. firmvéri (tzv. software bugs výrobcu), ktoré nemajú vplyv na prevádzku oddelenia používateľských a serverových segmentov LAN s využitím firewallov, nebránia podpísaniu akceptačného protokolu a budú odstránené počas najbližšieho plánovaného updatu vyplývajúceho zo servisnej zmluvy, ktorá bude uzatvorená medzi zmluvnými stranami v zmysle článku XIV tejto zmluvy.
3. Počas vykonávania akceptačných testov a po úspešnej akceptácii, je objednávateľ oprávnený užívať plnenie, ktoré je predmetom akceptácie podľa predchádzajúceho bodu.
4. Dodávateľ sa zaväzuje súčasne v rámci akceptačného protokolu podľa bodu 1 tohto článku zmluvy objednávateľovi protokolárne odovzdať všetku potrebnú dokumentáciu, ktorá je predmetom poskytnutia služieb podľa tejto zmluvy (napr.  projektová, prevádzková a technická dokumentácia a pod.), ktorej prevzatie objednávateľ potvrdí bezodkladne podpísaním samostatného preberacieho protokolu, ku ktorému v prípade, ak to bude podľa posúdenia objednávateľa potrebné, priloží objednávateľ požiadavky na zmenu dokumentácie v písomnej forme.
5. Dodávateľ sa zaväzuje všetky objednávateľom požadované zmeny a doplnenia dokumentácie v zmysle bodu 4 tohto článku zmluvy zapracovať do dokumentácie v primeranej lehote stanovenej zmluvnými stranami, ktorá bude zodpovedať rozsahu a závažnosti požadovanej zmeny, resp. doplnenia. Ak objednávateľovi vznikne v dôsledku porušenia uvedenej povinnosti dodávateľa škoda, dodávateľ nesie za škodu, ktorú objednávateľ utrpel ako okamžitý a priamy dôsledok takého porušenia, zodpovednosť.
6. Dodávateľ sa zaväzuje súčasne v rámci akceptačného protokolu podľa bodu 1 tohto článku zmluvy objednávateľovi protokolárne odovzdať predmet zmluvy týkajúci sa hardvéru a jeho príslušenstva, ktorého súčasťou bude špecifikácia konfigurácie a počet jednotlivých druhov dodaného hardvérového zariadenia a jeho príslušenstva, dátum dodania hardvérového zariadenia a jeho príslušenstva, mená a podpisy poverených zástupcov objednávateľa a dodávateľa a zoznam výrobných resp. sériových čísel umožňujúcich jednoznačnú identifikáciu dodaného hardvérového zariadenia a jeho príslušenstva.
7. Dodávateľ sa zaväzuje súčasne v rámci akceptačného protokolu podľa bodu 1 tohto článku zmluvy objednávateľovi protokolárne odovzdať predmet zmluvy týkajúci sa softvéru vo forme inštalačnej verzie predmetného softvéru vrátane potrebnej dokumentácie licenčných podmienok a licencií, ktorý obsahuje minimálne zoznam odovzdávaných položiek softvéru umožňujúcich jednoznačnú identifikáciu dodaného zariadenia vrátane licencií, dátum dodania softvéru a licencií, mená a podpisy poverených zástupcov objednávateľa a dodávateľa. V prípade, ak aktuálnu inštalačnú verziu predmetného softvéru je potrebné stiahnuť z internetovej stránky výrobcu softvéru, dodávateľ odovzdá v písomnej forme postup potrebný na stiahnutie danej verzie softvéru obsahujúci funkčnú adresu na stiahnutie predmetného softvéru vrátane prihlasovacieho mena a hesla, ak sú potrebné.
8. Dodávateľ vzhľadom na povahu plnenia predmetu zmluvy môže jednotlivé činnosti vykonať ešte pred dojednaným časom, pričom objednávateľ v takom prípade zabezpečí ochranu predmetu zmluvy dodaného dodávateľom do miesta určeného objednávateľom v článku III bode 3 tejto zmluvy pred nebezpečenstvom poškodenia, zničenia alebo straty. Povinnosť objednávateľa podľa tohto bodu sa zmluvnými stranami nepovažuje za prevzatie predmetu zmluvy objednávateľom a s výkonom tejto povinnosti nie sú spojené právne účinky prevzatia predmetu zmluvy.
9. Objednávateľ je oprávnený odmietnuť prevziať predmet zmluvy, pokiaľ nebude spĺňať parametre špecifikované v Prílohe č. 1 tejto zmluvy, a to bez nároku dodávateľa uplatniť voči objednávateľovi akékoľvek sankcie a nároky na náhradu akejkoľvek škody tým spôsobenej.

## ČLÁNOK V

**ZÁRUKA NA PREDMET ZMLUVY**

1. Dodávateľ zodpovedá za vady predmetu zmluvy v zmysle § 560 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a za to, že predmet zmluvy bude mať v čase odovzdania dodávateľom a prevzatia objednávateľom, ako aj po stanovenú záručnú dobu, technické vlastnosti zhodné s požiadavkami objednávateľa uvedené v článku II bode 1 tejto zmluvy, a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť).
2. Záruka za dodaný predmet zmluvy je 60 mesiacov. Záručná doba začína plynúť dňom objednávateľovho podpisu akceptačného protokolu.
3. Predmet zmluvy musí byť dodaný bez vád. Objednávateľ je povinný oznámiť vady predmetu zmluvy bez zbytočného odkladu po tom, čo ich zistí (ďalej len „reklamácia“). Reklamácia vád zistených na predmete zmluvy musí byť oznámená písomnou formou a musí byť odoslaná dodávateľovi bez zbytočného odkladu, najneskôr do 15 pracovných dní odo dňa zistenia vady.
4. Náklady na odstránenie vád predmetu zmluvy znáša v plnom rozsahu dodávateľ.
5. Nároky z vád sa nedotýkajú nároku na náhradu škody a nároku na zmluvnú pokutu.
6. Záruka sa nevzťahuje na chyby spôsobené nesprávnym zaobchádzaním, ktoré nie je v súlade s používaním predpísaným výrobcom dodaných zariadení.

## ČLÁNOK VI

**CENA A PLATOBNÉ PODMIENKY**

1. Ceny za predmet zmluvy uvedené v Prílohe č. 3 tejto zmluvy sú stanovené dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov. Zmluvné strany sa dohodli na celkovej cene ta predmet zmluvy vo výške:

**<vyplní uchádzač> bez DPH**

(slovom: <vyplní uchádzač> bez DPH)

1. Cena predmetu zmluvy zahŕňa všetky súvisiace náklady dodávateľa vzniknuté s jeho dodaním (napr. náklady na cestovné/dopravné, stravné, ubytovanie, náklady na administratívu a prevádzku a pod.) až do miesta plnenia predmetu zmluvy.
2. Ceny za predmet zmluvy sú uvedené bez DPH. Dodávateľ k dohodnutým cenám uplatní DPH podľa všeobecne záväzného právneho predpisu platného v čase fakturácie. *(Text platí pre tuzemského dodávateľa, zahraničný dodávateľ text druhej vety odstráni*).
3. Objednávateľ prevezme predmet zmluvy po úspešnom ukončení akceptačného testovania formou podpisu (záverečného, ak sa akceptačné testy opakujú) akceptačného protokolu v zmysle článku IV tejto zmluvy. Dodávateľ je na základe podpísaného akceptačného protokolu obidvomi zmluvnými stranami oprávnený vystaviť a predložiť objednávateľovi faktúru.
4. Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa. Za správne vyčíslenie výšky DPH zodpovedá v plnom rozsahu dodávateľ.
5. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu objednávateľa: faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
6. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť dodávateľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
7. Dodávateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského dodávateľa, zahraničný dodávateľ tento text odstráni)**.*
8. Dodávateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Dodávateľ čestne prehlasuje, že je konečným príjemcom platieb uvedených v tejto zmluve. *(Text platí pre zahraničného dodávateľa, tuzemský dodávateľ tento text odstráni).*
9. Dodávateľ nie je oprávnený previesť práva a povinnosti vyplývajúce pre neho z tejto zmluvy, ani jej časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

## ČLÁNOK VII

**ZÁVÄZKY ZMLUVNÝCH STRÁN**

* 1. Dodané zariadenia musia byť určené pre predaj v Slovenskej republike alebo regióne, ktorého je Slovenská republika súčasťou, pričom dodávateľ je povinný listinou preukázať svoje oprávnenie dodať zariadenia a podporu na územie Slovenskej republiky alebo v regióne, ktorého je Slovenská republika súčasťou, a to do 14 dní odo dňa doručenia objednávateľovej písomnej výzvy v tejto veci. Porušenie uvedenej povinnosti zo strany dodávateľa sa považuje za podstatné porušenie zmluvy a oprávňuje objednávateľa na okamžité odstúpenie od tejto zmluvy.
	2. Dodávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená objednávateľovi najneskôr 7 dní pred vykonaním zmeny.
	3. Dodávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať poskytnutie predmetu zmluvy v zmysle tejto zmluvy. Zmeny uvedených informácií musia byť písomne doručené objednávateľovi najneskôr 7 pracovných dní pred vykonaním zmeny.
	4. Dodávateľ sa zaväzuje zabezpečiť, aby jeho zamestnanci alebo osoby prostredníctvom ktorých plní predmet tejto zmluvy v objektoch HTP a ZTP objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov HTP a ZPT objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
	5. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená dodávateľovi najneskôr 7 dní pred vykonaním zmeny.
	6. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať dodávateľa o platných telefónnych číslach a adresách elektronickej pošty, prostredníctvom ktorých môže dodávateľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť písomne doručené dodávateľovi najneskôr 7 pracovných dní pred vykonaním zmeny.
	7. Dodávateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Dodávateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.

V prípade, ak sa vyhlásenie dodávateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u dodávateľa objednávateľom.

## ČLÁNOK VIII

**ZMLUVNÉ POKUTY A ZODPOVEDNOST ZA ŠKODU**

1. Pri nedodržaní termínu dodania predmetu zmluvy dodávateľom podľa článku III bodu 1 zmluvy, vzniká objednávateľovi nárok vyúčtovať zmluvnú pokutu:
	1. vo výške 0,2 % z celkovej ceny predmetu zmluvy bez DPH dohodnutej v bode 1 článku VI zmluvy, za každý začatý deň omeškania a pre celkovú dĺžku omeškania do 1 mesiaca.
	2. vo výške 0,5 % z celkovej ceny predmetu zmluvy bez DPH dohodnutej v bode 1 článku VI zmluvy, za každý začatý deň omeškania za omeškanie trvajúce viac ako 1 mesiac.

Celkovo zmluvné pokuty za nedodržanie termínu dodania predmetu zmluvy nesmú prekročiť 50 % z celkovej ceny predmetu zmluvy bez DPH dohodnutej v bode 1 článku VI zmluvy.

1. Pri dodaní chybného resp. nefunkčného zariadenia vzniká objednávateľovi nárok vyúčtovať zmluvnú pokutu vo výške 0,2 % z ceny nefunkčného zariadenia bez DPH uvedenej v Prílohe č. 3 zmluvy za každý deň omeškania až do doby dodania bezchybného zariadenia, a súčasne vzniká objednávateľovi nárok na dodanie náhradného bezchybného zariadenia.
2. V prípade omeškania platby za predmet zmluvy má dodávateľ právo fakturovať objednávateľovi úrok z omeškania vo výške 0,05 % z dlžnej čiastky za každý deň omeškania.
3. Uplatnením zmluvných pokút nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností dodávateľa.
4. Dodávateľ sa zaväzuje objednávateľovi zmluvné pokuty uvedené v tejto zmluve uhradiť do 14 pracovných dní od doručenia písomného uplatnenia zmluvnej pokuty zo strany objednávateľa. Čiastku zmluvnej pokuty uhradí dodávateľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ dodávateľovi v písomnom uplatnení zmluvnej pokuty.
5. Dodávateľ zodpovedá za všetky škody, ku ktorým dôjde pri plnení podľa tejto zmluvy, a ktoré boli preukázateľne spôsobené ním alebo osobami, prostredníctvom ktorých plní predmet tejto zmluvy. Zodpovednosť za škody sa bude spravovať ustanoveniami § 373 a nasl. Obchodného zákonníka.

## ČLÁNOK IX

## VYŠŠIA MOC

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie atď.
2. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli avizované okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

## ČLÁNOK X

## PRECHOD NEBEZPEČENSTVA ŠKODY A VLASTNÍCKEHO PRÁVA

Nebezpečenstvo škody na predmete zmluvy a vlastnícke právo k predmetu zmluvy a k veciam prostredníctvom ktorých je autorské dielo vyjadrené prechádza na objednávateľa podpisom (záverečného, ak sa akceptačné testy opakujú) akceptačného protokolu povereným zástupcom objednávateľa v zmysle článku IV tejto zmluvy.

## ČLÁNOK XI

# VYHLÁSENIA DODÁVATEĽA

# Zoznam odborne spôsobilých osôb dodávateľa, prostredníctvom ktorých bude dodávateľ poskytovať služby podľa článku II bodu 1 písm. b) zmluvy, je uvedený v Prílohe č. 4 - Zoznam odborne spôsobilých osôb dodávateľa.

# Dodávateľ vyhlasuje a zaväzuje sa, že zabezpečí účasť naplnení predmetu zmluvy podľa článku II bodu 1 písm. b) zmluvy odborne spôsobilými osobami. V prípade, ak dodávateľ poruší záväzok uvedený v predchádzajúcej vete, má objednávateľ právo na zmluvnú pokutu od dodávateľa vo výške 5.000 eur bez DPH za každé jednotlivé porušenie stanoveného záväzku dodávateľa.

# Dodávateľ zároveň vyhlasuje, že v Prílohe č. 5 tejto zmluvy je uvedený úplný zoznam obsahujúci mená a názvy sídiel všetkých subdodávateľov, ktorí sa budú podieľať na plnení predmetu zmluvy a v Prílohe č. 4 tejto zmluvy je uvedený zoznam, obsahujúci mená a priezviská, vrátane ich kontaktných údajov, všetkých odborne spôsobilých osôb dodávateľa určených na plnenie zmluvy podľa článku II bodu 1 písm. b) zmluvy.

# Akákoľvek zmena odborne spôsobilej osoby dodávateľa určenej na plnenie zmluvy podľa článku II bodu 1 písm. b) zmluvy, uvedenej v Prílohe č. 4 tejto zmluvy, môže byť vykonaná len na základe písomného oznámenia dodávateľa a následného písomného odsúhlasenia objednávateľom bez potreby uzatvoriť dodatok k tejto zmluve.

# Pri prípadnej zmene odborne spôsobilej osoby dodávateľa určenej na plnenie zmluvy podľa článku II bodu 1 písm. b) zmluvy, uvedenej v Prílohe č. 4 tejto zmluvy, musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.

# Nedodržanie vyhlásenia dodávateľa a/alebo požiadaviek uvedených v bode 2, 3, 4 alebo 5 tohto článku zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy, a to z dôvodu podstatného porušenia zmluvy zo strany dodávateľa.

## ČLÁNOK XII

## SUBDODÁVATELIA DODÁVATEĽA

1. Dodávateľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu zmluvy prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.
2. Počas trvania tejto zmluvy je dodávateľ oprávnený zmeniť subdodávateľa uvedeného v Prílohe č. 5 tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom bez potreby uzatvoriť dodatok k tejto zmluve. Dodávateľ je oprávnený zmeniť subdodávateľa uvedeného v Prílohe č. 5 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Nedodržanie zmluvných povinností podľa tohto bodu zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.
3. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Za účelom preukázania splnenia povinnosti v zmysle predchádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe č. 5 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
5. V prípade, ak dodávateľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 5.000 eur bez DPH za každé jednotlivé porušenie stanovenej povinnosti.
6. V prípade omeškania dodávateľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 5.000 eur bez DPH za každé jednotlivé porušenie stanovenej povinnosti.

**ČLÁNOK XII****I**

**AUTORSKÉ PRÁVA**

1. V prípade, že predmet zmluvy alebo jeho ktorákoľvek časť, ktorého vykonanie a dodanie je predmetom tejto zmluvy (napr. návrh dizajnu implementácie oddelenia používateľských a serverových segmentov LAN s využitím firewall a pod.) spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), čím požíva jeho ochranu, dodávateľ týmto udeľuje objednávateľovi (nadobúdateľovi) súhlas na použitie predmetu zmluvy - diela (ďalej na účely tohto článku tejto zmluvy ako „licencia“), a to na všetky použitia predmetu zmluvy - diela známe ku dňu uzatvorenia tejto zmluvy alebo ktoré vyplynú z potrieb vykonávania činnosti objednávateľa alebo z použitia predmetu zmluvy - diela v budúcnosti. Objednávateľ je na základe poskytnutej licencie oprávnený s predmetom zmluvy - dielom akokoľvek disponovať a nakladať, a to najmä:
	1. dielo alebo jeho časti použiť a používať na účely súvisiace s činnosťou objednávateľa alebo právnických osôb v ktorých má objednávateľ majetkovú účasť,
	2. rozhodovať o jeho použití,
	3. dielo upravovať, meniť a spracovávať alebo spojiť s iným dielom a to objednávateľ sám alebo prostredníctvom tretích osôb, pričom majetkové práva autora k spracovanému dielu patria objednávateľovi,
	4. vyhotovovať v neobmedzenom počte rozmnoženiny diela alebo jeho častí v pôvodnej alebo spracovanej podobe v akejkoľvek forme,
	5. zverejniť a rozširovať dielo,
	6. udeliť súhlas na použitie diela akýmkoľvek tretím osobám,
	7. akýmkoľvek iným spôsobom použiť dielo v zmysle Autorského zákona.
2. Dodávateľ týmto bezodplatne udeľuje objednávateľovi výhradnú licenciu v územne a vecne neobmedzenom rozsahu, bez časového obmedzenia, a to na celú dobu trvania majetkových práv k - dielu v zmysle Autorského zákona.
3. Pre vylúčenie pochybností platí, že licencia sa vzťahuje len na dielo, ktoré vznikne ako následok poskytnutých služieb podľa tejto zmluvy a nie na už vyvinutý obchodný produkt dodaný ako predmet zmluvy.
4. Dodávateľ vyhlasuje, že je oprávnený udeliť túto licenciu aj v tom prípade, ak zabezpečuje plnenie predmetu tejto zmluvy prostredníctvom tretích osôb.
5. Licencie k softvérom tretích strán dodávaných v rámci predmetu plnia tejto zmluvy sa spravujú licenčnými podmienkami výrobcu. Podmienkami v rámci predmetu plnenia dodávka licencií k softvéru tretích strán sú, že licencie sú časovo a územne neobmedzené, umožňujúce inštaláciu a používanie softvéru na účel na ktorý bol vytvorený. Počas 60 mesiacov od odovzdania predmetu zmluvy dodávateľ poskytne update týchto licencií v rámci servisnej zmluvy, ktorá bude uzatvorená medzi zmluvnými stranami v zmysle článku XIV tejto zmluvy. Odplata za licencie k softvérom tretích strán dodávaných v rámci predmetu plnenia tejto zmluvy je zahrnutá v cene predmetu zmluvy.

**ČLÁNOK XIV**

**ZÁVÄZKY DODÁVATEĽATÝKAJÚCE**

**SA BUDÚCICH SERVISNÝCH SLUŽIEB (BUDÚCEJ SERVISNEJ ZMLUVY)**

* 1. Dodávateľ sa zaväzuje uzatvoriť s objednávateľom servisnú zmluvu č. C-NBS1-000-074-329 týkajúcu sa poskytovania servisných služieb (Údržba, Podpora a Konzultačné a implementačné služby) pre zabezpečenie prevádzky zariadení dodaného systému, ktorá je obsahom Prílohy č. 6 tejto zmluvy (ďalej len „servisná zmluva“), v deň podpísania akceptačného protokolu podľa článku IV bodu 1 zmluvy.

# V prípade nedodržania záväzku dodávateľa podľa bodu 1 tohto článku zmluvy sa dodávateľ zaväzuje zaplatiť objednávateľovi zmluvnú pokutu vo výške 50 000 eur bez DPH.

**ČLÁNOK XV**

**UKONČENIE ZMLUVY**

1. Zmluvné strany sa dohodli, že túto zmluvu možno ukončiť pred uplynutím doby trvania zmluvy:
	1. písomnou dohodou zmluvných strán;
	2. písomnou výpoveďou objednávateľa bez uvedenia dôvodu. Výpovedná lehota je 3 mesiace a začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu;
	3. písomným odstúpením od tejto zmluvy jednou zo zmluvných strán v prípade podstatného alebo nepodstatného porušenia tejto zmluvy druhou zmluvnou stranou, z dôvodov podľa Obchodného zákonníka, z dôvodov označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
2. Za podstatné porušenie povinnosti dodávateľa sa rozumie aj:
3. ak, dodávateľ poruší svoj záväzok dodať predmet zmluvy do dvanástich (12) mesiacov odo dňa nadobudnutia účinnosti tejto zmluvy v zmysle článku III bodu 1 tejto zmluvy.
4. Objednávateľ má právo odstúpiť od tejto zmluvy ako pri podstatnom porušení zmluvy , keď bude na dodávateľa podaný návrh na vyhlásenie konkurzu.
5. Objednávateľ má ďalej právo okamžite odstúpiť od tejto zmluvy v súlade s § 19 zákona o verejnom obstarávaní.
6. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.
7. V prípade, ak ktorákoľvek zo zmluvných strán poruší nepodstatným spôsobom niektorú so svojich povinností dojednaných v zmluve a týchto podmienkach a nesplní svoju povinnosť ani v dodatočnej primeranej lehote, ktorá jej na to bola poskytnutá, môže druhá zmluvná strana od zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Odstúpenie od zmluvy je možné výlučne písomnou formou a právne účinky odstúpenia nastanú dňom doručenia písomného oznámenia o odstúpení druhej zmluvnej strane.
8. Zánikom tejto zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou nárokov na náhradu škody, nárokov na zmluvné, resp. zákonné sankcie, zodpovednosť za vady úroky z omeškania a licencie

**ČLÁNOK XVI**

**POVINNOSŤ MLČANLIVOSTI**

* 1. Dodávateľ sa zaväzuje zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na poskytnutie predmetu plnenia.
	2. Dodávateľ sa zaväzuje zachovávať mlčanlivosť o všetkých informáciách a výstupoch z poskytnutého predmetu zmluvy s ktorými počas plnenia predmetu zmluvy príde do styku a neposkytovať ich tretej osobe bez predchádzajúceho písomného súhlasu objednávateľa, a to aj po ukončení tejto zmluvy; objednávateľ ich pri plnení tejto zmluvy označí ako dôverné, prípadne ich označí ako informáciu majúcu charakter informácie požívajúcej osobitnú právnu ochranu v zmysle všeobecne záväzných právnych predpisov. Toto ustanovenie sa nebude vzťahovať na poskytnutie informácií a údajov v nevyhnutnom rozsahu pri plnení podľa tejto zmluvy tretej strane, ktorá je subdodávateľom dodávateľa.
	3. V prípade, ak dodávateľ poruší akýkoľvek svoj záväzok určený v tomto článku zmluvy, dodávateľ je povinný uhradiť objednávateľovi zmluvnú pokutu vo výške 5 000 eur bez DPH za každé jednotlivé porušenie.

**ČLÁNOK XVII**

**DORUČOVANIE PÍSOMNOSTÍ**

* 1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
	2. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky, alebo
	3. osobne do sídla druhej zmluvnej strany, alebo
	4. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
	5. V prípade zmeny ktoréhokoľvek z údajov v záhlaví tejto zmluvy alebo v kontaktných osobách zmluvných strán a údajoch uvedených v záverečných ustanoveniach tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
	6. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3. pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.

**ČLÁNOK XVIII**

**ZÁVEREČNÉ USTANOVENIA**

1. Táto zmluva je vyhotovená a podpísaná v (5) piatich rovnopisoch, pričom objednávateľ dostane (3) tri rovnopisy a dodávateľ dostane (2) dva rovnopisy. Všetky rovnopisy sú považované za rovnocenné.
2. Zmeny a doplnenia tejto zmluvy je možné vykonať len formou písomného dodatku a v súlade s § 18 zákona o verejnom obstarávaní, ktorý podpíšu oprávnení zástupcovia obidvoch zmluvných strán; to neplatí, ak je v tejto zmluve ustanovené inak.
3. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná, o spore rozhodne príslušný súd Slovenskej republiky.
4. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany, a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
5. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
6. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
9. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy (vrátane jej prípadných dodatkov) a faktúr dodávateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
10. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
11. Objednávateľ pri spracúvaní osobných údajov dotknutých osôb dodávateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
12. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
13. Neoddeliteľnou súčasťou tejto zmluvy sú nasledovné prílohy:

Príloha č. 1 – Podrobný opis predmetu zmluvy

Príloha č. 2 – Časový harmonogram

Príloha č. 3 - Cena za predmet zmluvy

Príloha č. 4 - Zoznam odborne spôsobilých osôb dodávateľa

Príloha č. 5 - Zoznam dodávateľových subdodávateľov

Príloha č. 6 – Servisná zmluva č. C-NBS1-000-074-329

Za objednávateľa: Za dodávateľa:

V Bratislave, dňa: <vyplní VO> V <vyplní uchádzač>, dňa: <vyplní uchádzač>

................................................... ...................................................

<vyplní VO> <vyplní uchádzač>

# Príloha č. 1 k zmluve o dodávke a poskytnutí služieb č. C-NBS1-000-074-328

# PODROBNÝ OPIS PREDMETU ZMLUVY

* 1. **Požiadavky na dodávku zariadení**
	2. Predmetom dodania sú 4 kusy firewallov (ďalej len „sieťové zariadenia“) vrátane potrebného príslušenstva k sieťovým zariadeniam, softvéru a súvisiacich softvérových licencií čo do druhu a rozsahu uvedených v tabuľke č. 1 tejto prílohy.
	3. Objednávateľ požaduje, aby dodávané zariadenia spĺňali technickú špecifikáciu uvedenú v tabuľke č. 1. tejto prílohy.
	4. Dodávateľ sa zaväzuje, že všetky dodané zariadenia budú nové, nerepasované, nepoužívané a od jedného výrobcu jednej značky (pre zabezpečenie kompatibility), jedna verzia operačného systému.
	5. Všetky dodané zariadenia musia byť originálne produkty výrobcu dodávaných zariadení, dodané cez autorizovaných distribučných partnerov výrobcu dodávaných zariadení.
	6. Dodávateľ sa zaväzuje, že všetky dodané zariadenia budú výrobcom podporovane minimálne 60 mesiacov odo dňa podpísania akceptačného protokolu objednávateľom v súlade so zmluvou.
	7. Dodávateľ je povinný v termíne do 14 dní od nadobudnutia účinnosti zmluvy doručiť písomne v listinnej podobe objednávateľovi doklad od výrobcu dodávaných zariadení, že žiaden z dodaných zariadení nebude minimálne 5 rokov End of support (EOS). Porušenie uvedenej povinnosti zo strany dodávateľa sa považuje za podstatné porušenie zmluvy a oprávňuje objednávateľa na okamžité odstúpenie od tejto zmluvy.
	8. Dodávateľ je povinný v termíne do 14 dní od nadobudnutia účinnosti zmluvy doručiť písomne v listinnej podobe objednávateľovi doklad od výrobcu dodávaných zariadení, že žiaden z dodaných zariadení nebude minimálne 5 rokov End of life (EOL). Porušenie uvedenej povinnosti zo strany dodávateľa sa považuje za podstatné porušenie zmluvy a oprávňuje objednávateľa na okamžité odstúpenie od tejto zmluvy.

**Tabuľka 1: Technická špecifikácia dodaných zariadení**

|  |  |
| --- | --- |
| **Poradové číslo** | **Firewall - technická špecifikácia** |
| 1 | Next Generation Firewall (NGFW) |
| 2 | Priepustnost Firewall pre IPv4 minimálne 190/190/120 Gbps (merané na UDP paketoch s veľkosťou 1518B/512B/64B) |
| 3 | Priepustnost Firewall pre IPv6 minimálne min. 190 Gbps (merané na UDP paketoch s veľkosťou 1518B) |
| 4 | Priepustnosť FW pri zapnutí IPS, Application Control, Antivirus, Web Filtering a zapnutým logovaním minimálne 9 Gbps |
| 5 | Firewall Throughput (packet per secound - počet spracovaných paketov za 1 sekundu) minimálne 200 Mpps |
| 6 | Počet súčasných TCP spojení firewallu - Concurrent Sessions (TCP) minimálne 12 Milion |
| 7 | Počet nových TCP spojení za sekundu (setup-rate) minimálne 700000 |
| 8 | Latencia firewallu maximálne 4 μs (merané na malých UDP paketoch (64B)) |
| 9 | Firewall policies minimálne 80 000 |
| 10 | Priepustnosť funkcie Application Control vrátane logovania (merané s HTTP 64K response) minimálne 30 Gbps |
| 11 | Priepustnosť funkcie IPS vrátane logovania minimálne 16 Gbps |
| 12 | Priepustnosť SSL dešifrovania/SSL inšpekcie minimálne 11 Gbps (HTTPS prevádzka, merané v kombinácii s IPS kontrolou) |
| 13 | Počet rozpoznávaných hrozieb (signatúr) definovaných výrobcom minimálne 11000 |
| 14 | Detekcia známych aplikácií na základe signatúr minimálne 4000 preddefinovaných aplikácií/signatúr |
| 15 | Funkcia detekcie aplikácií na L7 (Application Control) |
| 16 | Podpora SSL VPN |
| 17 | Podpora TLS verzie 1.3 |
| 18 | Priepustnosť SSL VPN minimálne 11Gbps |
| 19 | Podpora IPSEC VPN v režime site-2-site aj client-2-site |
| 20 | Priepustnosť IPSEC VPN (AES256-SHA256, packet size 512B) minimálne 50 Gbps |
| 21 | Podpora minimálne 50 izolovaných virtuálnych kontextov (virtualizácia FW na danom HW). Každý virtuálny kontext musí byť plnohodnotné riešenie vrátane oddeleného managementu účtov, objektov, politík, smerovania a pod. Ak je pre túto funkcionalitu potrebná licencia, súčasťou ponuky musí byť pokryté minimálne 8 kontextov. |
| 22 | Podpora minimálne 3600 VLAN |
| 23 | Podpora LACP |
| 24 | Rozhrania na firewalle využiteľné pre spracovanie komunikácie minimálne 12 x 25 GE SFP28/10 GE SFP+ port (plno osadené duplex MM SFP+ modulmi súčasťou dodávky) |
| 25 | Rozhrania na firewalle využiteľné pre spracovanie komunikácie minimálne 4 x 40 GE QSFP+ port |
| 26 | Rozhrania na firewalle využiteľné pre spracovanie komunikácie minimálne 14 x GE RJ45 port  |
| 27 | Rozhrania na firewalle využiteľné pre spracovanie komunikácie minimálne 6 x GE SFP port |
| 28 | Rozhrania na firewalle využiteľné na clustrovanie okrem komunikačných rozhraní minimálne 2 x 10GE SFP+ |
| 29 | Rozhrania na firewalle využiteľné pre management minimálne 1 x Console port (CLI) |
| 30 | Rozhrania na firewalle využiteľné pre management minimálne 1 x GE RJ45 Management port |
| 31 | Minimálne 1 x USB Management port  |
| 32 | Podpora centrálnej správy dodávaných firewallov prostredníctvom aspoň jedným existujúcich management nástrojov objednávateľa a to: FortiManager-VM64 alebo FORCEPOINT NGFW Security Management Center alebo BIG-IQ Centralized Manager, (všetky potrebné rozširujúce licencie súčasťou dodávky). Dodané zariadenia musia byť plne integrovateľné a spravované aspoň jedným z uvedených centrálnych managment nástrojov. |
| 33 | Požiadavky na napájanie minimálne 2x AC zdroj 100-250VAC, 50/60 Hz, zdroje vymeniteľné za chodu (HOT-SWAP) |
| 34 | Interné úložisko pre logy a konfigurácie minimálne 2 x 800 GB SSD |
| 35 | Prevedenie HW appliance do racku s veľkosťou maximálne 2RU; Kompletné príslušenstvo (montážne prvky) pre montáž do RACKu |
| 36 | Požiadavky na vysokú dostupnosť - HA minimálne v režime Active / Active , Active / Passive, georedundantné clustrovanie min. dvoch clustrov ( potrebné licencie súčasťou dodávky) |
| 37 | Podpora režimu vysokej dostupnosti (režim L2 cluster s využitím virtuálnych MAC adries; celý cluster sa prezentuje z pohľadu L3 ako jedno zariadenie) v režime active-active (A/A) a active-passive (A/P). Požadované zapojenie vysokej dostupnosti v režime dvoch georedundantných clustrov (dve lokality a v každej lokalite jeden cluster teda 2 fyzické boxy) Ak funkcie klastrovania vyžadujú licenciu, tak táto musí byť súčasťou dodávky. |
| 38 | Podpora statických ale aj dynamických smerovacích protokolov minimálne BGP, OSPF ( potrebné licencie súčasťou dodávky) |
| 39 | Podpora integrácie na MS Active directory pre potreby riadenia prístupov ACL na základe identít AD (napr. Username, computer, …) potrebné licencie a komponenty súčasťou dodávky |
| 40 | Podpora funkcie transparentného overovania používateľov pomocou domény (MS Active Directory) vrátane podpory autentifikácie používateľov na terminálovom serveri ( potrebné licencie súčasťou dodávky) |
| 41 | Pre populárne cloud aplikácie (minimálne Facebook, Dropbox, Evernote, Flickr, Google Apps, iCloud, LinkedIn) sa požadujú pokročilé funkcie typu blokovanie upload/download súborov, blokovanie hier v rámci aplikácie, blokovanie login, atď. (relevantné k danej aplikácii). Aplikácie je možné: povoliť, monitorovať, blokovať, obmedziť šírku pásma pre danú aplikáciu |
| 42 | Podpora použitia Application control aj formou profilov priradených k pravidlám |
| 43 | Požiadavky na funkčnosť - možnosť definície FW pravidiel v tzv. NGFW režime (tj. súčasťou základnej definície FW pravidla) je minimálne zdrojové a cieľové rozhranie, zdrojová a cieľová adresa, služba, čas, aplikácia, používateľ, kategórie URL filteringu ako kritérium zhody, nie ako profil aplikovaný na dané pravidlo. |
| 44 | Požiadavky na funkčnosť - podpora použitia Application control aj formou profilov priradených k pravidlám |
| 45 | Požiadavky na funkčnosť - Funkcie detekcie a zamedzenia narušení (IPS/IDS), funkcia IPS sa konfiguruje v rámci IPS profilov, ktoré sú následne priradené konkrétnym FW pravidlám |
| 46 | Požiadavky na funkčnosť - možnosť tvorby vlastných signatúr pre aplikačnú kontrolu a IPS |
| 47 | Požiadavky na funkčnosť - Funkcie antivírovej kontroly, Ochrana pred škodlivým kódom, vrátane ochrany pred polymorfným kódom. Ak funkcie vyžadujú licenciu, tak táto musí byť súčasťou dodávky. |
| 48 | Požiadavky na funkčnosť - podpora AV kontroly o rozšírenie o inšpekciu tzv. sandbox technikou. Cloud alebo on-premise Sandboxing. Súčasťou dodávky musia byť aj všetky potrebné licencie alebo HW prostriedky |
| 49 | Požiadavky na funkčnosť - Podpora služby výrobcu umožňujúca detekovať malware, ktorý bol objavený v dobe od poslednej aktualizácie AV signatúrovej databázy pomocou globálnej a rýchle sa aktualizujúcej databázy hash-ov |
| 50 | Požiadavky na funkčnosť - Podpora funkcie odstránenia aktívneho obsahu z dokumentov kancelárskych aplikácií – AV engine na firewalle v reálnom čase odstráni aktívny obsah z dokumentu pričom tento zostáva v pôvodnom formáte, ale sú z neho odstránené všetky aktívne prvky |
| 51 | Požiadavky na funkčnosť - Funkcia DNS filtra, Možnosť blokovať DNS dotazy na základe príslušnosti k URL kategórii,… ( potrebné licencie súčasťou dodávky) |
| 52 | Požiadavky na funkčnosť - Možnosť definovať vlastný tzv. blacklist domén, Možnosť presmerovať komunikáciu so zakázanými doménami na vlastný portál/URL |
| 53 | Požiadavky na funkčnosť - Podpora funkcie explicit proxy s možnosťou aktivovania požadovaných ochranných profilov (AV, IPS, AppCtrl, DLP, Web Filtering) a podpora transparentného overovania používateľov voči MS AD protokolom Kerberos |
| 54 | Požiadavky na funkčnosť - FW cluster je možné plnohodnotne spravovať pomocou lokálneho GUI a CLI, bez nutnosti inštalovať klienta na koncovú (management) stanicu |
| 55 | Požiadavky na funkčnosť - Jedno manažment rozhranie pre celý cluster, akákoľvek zmena je medzi jednotlivými uzlami klastra synchronizovaná automaticky bez nutnosti samostatnej inštalácie politík |
| 56 | Požiadavky na funkčnosť - Podpora SNMP vrátane SNMP MIB súboru dodávaného výrobcom, možnosť začlenenia do existujúceho systému dohľadu siete. Požadovaná verzia minimálne SNMPv3. |
| 57 | Požiadavky na funkčnosť - Možnosť automatizácie na základe udalostí ktoré je Firewall schopný zaznamenať. |
| 58 | Požiadavky na funkčnosť - Možnosť kombinovať akcie pre automatizačné pravidlá minimálne v rozsahu webhook s definovateľnými parametrami, CLI script, Email, MS-TEAMS notifikácia, Slack notifikácia, Karanténa na základe IP, MAC adresy |
| 59 | Požiadavky na funkčnosť - Možnosť použitia dynamických vstupných parametrov v rámci automatizačných pravidiel minimálne schopnost parsovat vstupy z logov a z predchádzajúcich vykonaných akcií |
| 60 | Podpora otvoreného API pre ďaľšie možnosti integrácie |
| 61 | Požiadavky na rozsah prevádzkových teplôt 0 - 40°C |
| 62 | Požiadavky na chladenie - predná strana nasávanie, vyfukovanie dozadu |
| 63 | Podpora integracie do firewall managementu objednávateľa FortiManager-VM64, FORCEPOINT NGFW Security Management Center alebo BIG-IQ Centralized Manager |

* 1. **Požiadavky na poskytnutie inštalačných služieb a konfiguračných prác súvisiacich s dodávanými zariadeniami**
	2. Dodávateľ sa zaväzuje inštalovať a konfigurovať dodávané zariadenia opísané v tabuľke č. 1 (ďalej ako „inštalačné a konfiguračné práce“). Minimálny rozsah požadovaných inštalačných a konfiguračných prác je uvedený v nasledujúcej tabuľke č. 2 tejto prílohy.
	3. Inštalačné a konfiguračné práce sa zaväzuje dodávateľ vykonať v dňoch pracovného pokoja (sobota, nedeľa, sviatky a pod.) po predchádzajúcom písomnom súhlase objednávateľa, ak sa zmluvné strany nedohodnú inak.

**Tabuľka 2: Minimálny rozsah požadovaných inštalačných služieb a konfiguračných prác**

|  |  |
| --- | --- |
| **Poradové číslo** | **Popis** |
|  | 1 | Návrh dizajnu implementácie oddelenia používateľských a serverových segmentov LAN s využitím firewallov |
|  | 2 | Dodávateľ vykoná analýzu dátových tokov od používateľov smerom na serverovú infraštruktúru a navrhne všetky potrebné FW pravidlá. Jedná sa cca o 1000 používateľov a do 300 cieľových systémov |
|  | 3 | Sieťové nastavenie, konfigurácia administrátorských účtov, prepojenie s AD |
|  | 4 | Migrácia a konsolidácia existujúcich firewallových pravidiel (ACL) z HPe CORE zariadení |
|  | 4 | Konfigurácia smerovania prevádzky s využitím statických ale aj dynamických smerovacích protokolov  |
|  | 5 | Vytvorenie projektovej, prevádzkovej a technickej dokumentácie |
|  | 6 | Zaistenie konfigurácie automatického zálohovania systému |
|  | 7 | Nastavenie integrácie so SIEM riešením (LogRhythm), t.j. minimálne posielanie auditných a bezpečnostných udalostí vo formáte a spôsobom ktorý LogRhythm pre danú technológiu podporuje. |
|  | 8 | Nastavenie mailovej notifikácie, pravidelného reportingu |
|  | 9 | Konfigurácia SNMP (v2c a v3) |
|  | 10 | Konfigurácia bezpečnostných nastaveníDodávateľ predloží návrh na hardening a bezpečnostnú konfiguráciu zariadení ktorú po odsúhlasení objednávateľom nasadí v dodávanom riešení |
|  | 11 | Dodávateľ zabezpečí realizáciu prezentáciu pre správcov zadávateľa v priestoroch zadávateľa pre dodané zariadenia a systémy v rozsahu umožňujúcom správcom vykonávať:• bežnú rutinnú prevádzku a údržbu dodaného systému, vrátane vykonania príslušných konfiguračných zmien, • diagnostiku a riešenie problémov s funkčnosťou a dostupnosťou HW• tvorbu reportov. |
|  | 12 | Integrácia do firewall managementu objednávateľa FortiManager-VM64, FORCEPOINT NGFW Security Management Center alebo BIG-IQ Centralized Manager. |
|  | 13 | Nastavenie learning módu a až následne aktivácia blokovacieho módu |
|  | 14 | Konfigurácia firewall pravidiel na základe príslušnosti identít z AD  |
|  | 15 | Dodane zariadenia budú nakonfigurovane v mode active-active kluster |
|  | 16 | Integrácia do monitoringu Zabbix. ktorý má objednávateľ použitý vo svojom prostredí |

* 1. Po ukončení inštalačných a konfiguračných prác podľa bodu 2.1 tejto prílohy dodávateľ vykonaná akceptačné testovanie za účasti objednávateľa v lehote do 10 pracovných dní po dokončení inštalačných a konfiguračných prác dodávateľom. Akceptačné testy sú ukončené nahlásením výsledku objednávateľovi a odovzdaním zoznamu nájdených vád. Po odstránení vád dodávateľom, opätovne dodávateľ za účasti objednávateľa akceptačné testy zopakuje, najviac však 1x. V prípade, že budú aj po opakovanom akceptačnom testovaní nájdené vady, ktoré bránia riadnemu užívaniu prevádzky firewall technológie oddeľujúce používateľské a serverové segmenty LAN s využitím firewallov bude testovanie vyhodnotené ako neúspešné.
	2. Objednávateľ prevezme predmet zmluvy po úspešnom ukončení akceptačného testovania formou podpisu záverečného akceptačného protokolu. Dodávateľ je na základe podpísaného akceptačného protokolu objednávateľom oprávnený vystaviť faktúru so splatnosťou 30 dní. V prípade, že akceptačné testovanie nebude úspešné, je objednávateľ oprávnený odstúpiť okamžite od zmluvy, pričom dodávateľovi nevzniká žiadny nárok na úhradu nákladov za dovtedy poskytnuté služby.
	3. Objednávateľ požaduje, aby Časový harmonogram obsahoval chronologickú postupnosť vykonávaných činností, ich trvanie, požadovanú súčinnosť objednávateľa (kapacitu, činnosti, odbornosť).

# Príloha č. 2 k zmluve o dodávke a poskytnutí služieb č. C-NBS1-000-074-328

## Časový harmonogram

*<Uchádzač predloží vlastný návrh časového harmonogramu v rámci svojej súťažnej ponuky. Požiadavky verejného obstarávateľa na vypracovanie časového harmonogramu sú nasledovné:*

* *Časový harmonogram musí obsahovať aj plán akceptačných testov pokrývajúcich všetky nasadene funkčné črty implementovane v riešení poskytovaných Firewall zariadení;*
* *Doba akceptačného testovania je najviac 10 pracovných dní;*
* *Pri stanovení časového harmonogramu uchádzač musí brať na zreteľ aj to, že inštalačné a konfiguračne prace budú realizované po dohode s verejným obstarávateľom v dňoch pracovného pokoja (sobota, nedeľa).*

# *Dodávateľom navrhnutý konečný termín realizácie predmetu zmluvy nesmie presiahnuť termín najneskoršieho splnenia zmluvných povinností stanovený v bode 1 článku III zmluvy. Časový harmonogram navrhnutý dodávateľom musí spĺňať požiadavky verejného obstarávateľa vyššie uvedené ako aj požiadavky stanovené v tejto zmluve.>*

# Príloha č. 3 k zmluve o dodávke a poskytnutí služieb č. C-NBS1-000-074-328

## CENA ZA PREDMET ZMLUVY

**Tabuľka č. 1 Cena za dodanie zariadení (HW, príslušenstvo k HW, SW, licencie)**

|  |  |  |  |  |
| --- | --- | --- | --- | --- |
| **Označenie** | **Popis** | **Počet** **kusov** | **Cena v eurách bez DPH za 1 ks**  | **Celková cena za položku v eurách bez DPH** |
| *< vyplní uchádzač >* | Cena za dodanie zariadenia (v rozsahu technickej špecifikácie zahŕňajúce HW/príslušenstvo k HW/SW/ SW licencie) | 4 | *< vyplní uchádzač >* | *< vyplní uchádzač >* |

Tabuľka 2: Cena za poskytnutie inštalačných služieb a konfiguračných prác

|  |  |
| --- | --- |
| **Popis** | **Cena v euro bez DPH** |
| Cena za poskytnutie inštalačných služieb a konfiguračných prác  | *< vyplní uchádzač >* |

# Príloha č. 4 k zmluve k zmluve o dodávke a poskytnutí služieb č. C-NBS1-000-074-328

**ZOZNAM ODBORNE SPÔSOBILÝCH OSÔB DODÁVATEĽA**

*< Vyplní uchádzač – v tabuľke uvedie meno pracovníka, funkciu a kontaktné údaje, počet riadkov doplní uchádzač podľa potreby>*

|  |  |  |  |
| --- | --- | --- | --- |
| **Meno a Priezvisko** | **Funkcia** | **Mobilné alebo telefónne číslo** | **E-mailová adresa** |
| *< Vyplní uchádzač>* | *< Vyplní uchádzač>* | *< Vyplní uchádzač>* | *< Vyplní uchádzač>* |
| *< Vyplní uchádzač>* | *< Vyplní uchádzač>* | *< Vyplní uchádzač>* | *< Vyplní uchádzač>* |

# Príloha č. 5 k zmluve o dodávke a poskytnutí služieb č. C-NBS1-000-074-328

## ZOZNAM DODÁVATEĽOVÝCH SUBDODÁVATEĽOV

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia Servisnej zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| **p. č.** | **Subdodávateľ** | **Údaje o osobe oprávnenej konať za subdodávateľa** |
| 1. | <vyplní uchádzač> | <vyplní uchádzač> |

**Príloha č. 6 k zmluve o dodávke a poskytnutí služieb č. C-NBS1-000-074-328**

**Servisná zmluva č. C-NBS1-000-074-329**